 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ጾታዊ ርክብ ዝተሓረሙ ኢራናውያን ተጋደልቲ 16 ሕዳር 2019 ምንጪ ስእሊ, Getty Images ኣብ ወተሃደራዊ ሕጊ ህዝባዊ ግንባር ዘይተማእከለ ጾታዊ ፍቕሪ ካብቲ ብኸቢድ ዘቕጽዕ ሕጊ እዩ ነይሩ ታዕሊም ወዲእካ ናብ ዝተመደብካዮ ኣሃዱታት ቅድሚ ምፍናውካ ወተሃደራዊ ሕጊ ይንበበልካ ካብቲ ብዙሕ ዝዓንቀጻቱ ሕግታት እቲ ዝኸበደ ምስ ጓልን ጾታዊ ርክብን ዝተኣሳሰረ እዩ ነይሩ ሒደት ካብቲ ዝርዝራት ንጓል ዝተጋሰሰ ሞት ዝሰዓማ ሞት ብፍላጥ ንጾታዊ ርክብ ዝደፋፍእ ዕላል ዘዕለላ ሞት... ወዘተ እዩ ነይሩ እንተኾነ እቲ ሕጊ ንመፈራርሒ ደኣ እምበር ምስ ጾታዊ ርክብ ብዝተኣሳሰር ጌጋ ዝተቐትለ ሰብ ከምዘይፈልጥ ገዲም ተጋዳላይ እቲ ግንባር ብርሃነ መጎሰ ይዛረብ ኣብ 1979 ኣብቲ ውድብ መርዓ ብወግዒ ቅድሚ ምፍቃዱ ጾታዊ ርክብ ክፍጽሙ ዝተረኽቡ ወይ ድሕሪ ርክብ ጥንሲ ምስ ዘጋጥም እቶም ሰባት ብፍላይ ከኣ እቶም ኣወዳት ከቢድ መቕጻዕቲ የጋጥሞም ከምዝነበረ ብዙሓት ኣባላቱ ይዝክሩ ድሕሪ 1979 እውን እንተኾነ ዘይምእኩል ጾታዊ ርክብን ዝምድናን ብኸቢድ ዘቕጽዕ ምንባሩ ተጋዳሊት ኣበባ ፍስሃየ ሓንቲ ካብቶም ነቲ ጽኑዕ ወተሃደራዊ ሕጊ ዝዝከሩ እያ ንምዃኑ ንጾታዊ ርክብን ዝምድናን ብዝምልከት ኣብ ዝኾነ ኩርናዕ ዓለም ከም ናይ ህዝባዊ ግንባር ዝመሳሰል ተመኩሮ ዝነበረን ውድባት ይህልዋዶ ይኾና? 